title: 走马急疳真方

dynasty: 宋

author: 滕伯祥

source: 公有领域 PD classic

text:
走马急疳真方宋滕伯祥

　　序

　　吾滕氏，自唐迄今六百余年，科第联芳，箸缨相继，诗礼传家，清明持守，至大父举应，贤良方正，能言极谏，科不仕，蒙赐号廉静处士。吾父国学进士，亦应是科，年一十六而奄弃，独遗不肖，早孤失学无闻，唯谨是持，而唯善是务耳。宝庆改元，吾时年二十八，仲春具牲醴，诣墓拜扫封茔，途遇一老叟，貌古而奇，气舒而泰，风度飘飘，精神落落，顾吾若欲与语者，以是趋进长揖，叟执吾手，笑而谓曰：子善人子也，何少读书耶？今虽不得贵，亦当致子富也。吾卒然感而思之，富贵果人心之所爱者，然吾向乏嗣，不若以此为请于叟乎。于是敬上白焉。叟曰：子既不以富贵为欲，而以子嗣为欲，宜乎。吾当以子寿。继而出受一书，嘱曰：愿子将此多济人子嗣，则子子嗣必多矣。使吾向日拜，起而叟遂失焉。骇感良久，谨捧书归，焚香开读，乃治小儿《急疳走马真方》也。按方精修合，施于人，果甚奇验，百发百中。未几生 ，长仕吴江州司训， 生清。迨今吾年八十余矣。噫！叟之言，神且信也，其书敢不敬乎！乌可易而视之哉？是用识于篇首，示吾子孙当保是书，而精修药饵，惟以济人为心，不以利为心可也。

　　德佑元年岁次乙亥孟夏吉日乐善老人南阳滕伯祥撰

　　治法

　　凡治口疳，必先以压舌，压定其舌，以杖子挑起上 ，务细观其咽喉中有无，次及上下、舌底、齿根，如有紫肿处，用三棱针刺出毒血，或有黄泡烂肉，以青生绢裹指，蘸新汲井花水，拭擦去净，用二圣散干敷患处，以消毒散生蜜调与食后服。若疳延于上 ，用绿袍散敷之，毒涎从其流出，或咽下亦不妨。或用圣饼子贴于足心，男左女右，以帛扎定。如延及咽喉，用药筒纳紫金散吹入，治以甘露饮，煎，食后。倘有黑烂恶肉，攻成潭穴者，为至重之症，须以刀取去恶肉，但不知疼痛者，不可治矣。若觉痛，速以紫金散敷之，以甘露饮加皱面还丹浓煎与服，庶几得生。

　　凡发痘疹生疳，敷治并同上法，但以胡荽煎汤，停温，代前井化水用。

　　凡治耳内生疳，必先以绵杖子三五枚，或七九枚，十一、十三枚，务令榐其耳内脓水干净，然后以鹅毛管纳药吹入，待干为愈。

　　凡治胎毒头疳，脓血满头，腥臭滋水淋漓，或痛或痒，延及肢体者，先以米泔水煎二妙丹，去渣，令温洗之，无风处拭干，再用鹿儿膏加茅君散，香油调匀敷之，内服肥儿丸。乳母忌食辛热发毒之物。如鼻疳，用兰香散干敷。

　　凡治头面手足遍身疳疮，先用米泔汤洗之，再以猪油调十仙丹敷上。若痒，加二妙丹。

　　痛不必加。内服肥儿消疳丸。均可忌一切发毒辛热之物。

　　凡治大人遍体生疳，或疥癣肥疮，亦用十仙丹加二黄散，猪油调敷。忌食诸般发毒、动风、辛热之物。

　　凡治下疳之法，须审内发外染二种。内发者，自父母禀体所遗，根柢甚深。外染者，衣服不洁，传染而得，病尚肤浅。用二妙丹以绢包之，入浓米泔中煎数沸，去渣停温，勿添生水，于避风处净拭干滋水，用冰黄散干敷，以香油调敷，忌口如前列诸般发毒、动风、辛热之物。

　　凡治五疳之法，须辨新久、冷热。若疳之新者，为热疳，则面黄睑赤，骨热盗汗，鼻干口臭，唇焦烦渴，心躁惊悸，情意不乐。若疳之久者，为冷疳，则目肿腹胀，便利不定，泻粪肥腻，或似油珠，烦渴黄瘦。热疳病多在外，冷疳病多在内。又有冷热二症交互，非新非久，不内外因者。然初病肥热，久病瘦冷，小儿易为虚实，脾虚不任寒温，服寒药则生冷，服温药则生热，当识此理，以为治疗之纲领。消积和胃，滋血调气，随宜用药以扶之，淡薄饮食以养之，久久自然充实。疳之为病，名状固多，而治疗之方亦不少，惟消疳丸、保童丸二方治五疳，品味平和，用之稳当，量儿大小、新久、冷热、虚实，以意消息增损与服，得效如神，是用表而出之。

　　凡药品异名，皆出于胡氏《图经本草》、陶氏《本草衍义》、进士侯君《药谱》中所采而用之者，决非杜撰胡为耳。后之用是方者，尚当稽索，则亦自有进益之处焉。

　　药方

　　紫金散

　　 治遍口生疳，作秽臭烂，延及咽喉，败坏甚速，故名曰走马疳。

　　明羽泽（即明矾， ，三钱） 溺中 （即人中白， ，二钱） 百虫仓（即五倍子， ，五钱） 赤铅华（即东丹，炒紫色，一钱） 玉虚 （即冰片，一分） 水银腊（即轻粉，三分）

　　诗曰：赤铅华在明羽泽，溺中合水银腊，百虫仓有玉虚 ，治走马急疳第一方。

　　上以前四味各等精制，并研罗过，加后二味少许，再研匀极细末用。

　　绿袍散

　　 治症同前。

　　山屠粉（即黄柏末） 蓝宝华（即青黛） 羽灰（即枯矾） 玉虚 （即冰片）

　　诗曰：山屠粉和玉虚 ，蓝宝华同羽泽灰，善治急疳名走马，绿袍散是药之魁。

　　上以前三味各研细末，和成柳叶色，然后加入后一味少许，再研匀用。

　　二圣散

　　 治症同前。

　　黄山屠（即黄柏） 白羽 （即白矾， 存性）

　　诗曰：黄口生疳何用医，速求二圣散无疑，黄山屠和白羽 ，为末频频干敷之。

　　上二味等分为极细末用。

　　立效散

　　 治内生疳肿胀，脓血臭秽。

　　羽灰（即枯矾） 片胚子（即干胭脂） 拔萃团（即麝香）

　　诗曰：立效散治耳疳，羽泽灰成拔萃团，更加一味片胚子，为末吹之即便安。

　　上二味等分，研细后加下一味少许，研匀用。

　　鹿儿膏

　　 治胎毒头疳，脓血满头，腥臭滋水淋漓，延及肢体，或痛或痒。

　　赤铅华（即黄丹，水飞，四两） 琥珀丝（即松香，研细，八两）

　　诗曰：头疳红药鹿儿膏，四两赤铅华水淘，飞过炒如霞紫色，八两琥珀丝共熬，葱齑汁内煎数沸，重研极细末为高，更加一分茅君散，香油和拌要匀调。

　　上二味制度研细，贮葱管内入于齑汁中煮数沸，去葱取药，再研细，加茅君散四两，水银腊一钱，和匀用。其茅君散，苍术也。

　　茅君散

　　 治湿毒疳疮。

　　偷蜜珊瑚（即甘草，三两） 赤伯淡（即浓朴，三两） 茅君宝筵（即苍术，五两） 陈贵老（即陈皮，三两）

　　诗曰：鹿儿膏内茅君散，茅君宝箧五两罗，偷蜜珊瑚赤伯淡，陈贵老加三两和。

　　上磨极细末用。

　　十仙丹

　　 治头面手足偏身疳疮。

　　静风尾（即荆芥，一斤） 黄子伯（即黄柏，一斤） 琥珀丝（即松香，一斤） 白药须（即煎草，一斤） 锁眉根（即苦参，一斤） 蛇儿米（即蛇床子，一斤） 两平章（即独话，一斤） 若梓皮（即海桐皮，半斤） 白羽 （即白矾，半斤） 风儿肉（即大风子肉，四两）

　　诗曰：琥珀丝有静风尾，两平章运蛇儿米，黄子伯生白药须，锁眉根要均匀尔，白羽上若梓皮，减半分两磨罗起，风儿肉比又减半，调理疳生周遍体，米泔汤洗猪油调，痒加二妙疼还去，若增二黄更有治，大人疥癣疮无此。

　　上磨罗为极细末用。

　　二妙丹

　　 治痒，杀虫，去湿。

　　铜华精（即铜青） 枯羽泽（即枯矾）

　　上二味研等分，为极细末用。

　　二黄散

　　 治痒，杀虫，去毒。小儿药中勿用。

　　昆仑黄（即硫黄，一两） 黄食石（即雄黄，三钱）

　　上研为细末，加入十仙丹内。每贴一匕。

　　诗曰：二妙丹中何为妙，铜华精枯羽泽良，二黄散内有二味，黄食石佐昆仑黄。

　　冰黄散

　　 治下疳。

　　芦公石（即芦甘石） 玉虚 （即冰片） 水银腊（即轻粉） 珠子香（即乳香）

　　孩子茗（即孩儿茶） 麒麟血（即血竭） 蛮龙古血（即没药）

　　诗曰：芦公石煮玉虚 ，孩子茗煮珠子香，水银腊和麒麟血，更入蛮龙古血良。

　　上各等分，研为极细末用。

　　消毒散

　　 治湿毒口疳。

　　太清尊者（即朴硝，一两） 冰喉尉（即薄荷，二两半） 黄香影子（即山栀，一两七钱） 苦督邮（即黄芩，一两半） 偷蜜珊瑚（即甘草，四两五钱） 无声虎（即大黄，一两三钱） 度厄钱（即连翘，三两）

　　诗曰：太清尊者冰喉尉，偷蜜珊瑚苦督邮，黄香影子无声虎，度厄钱因消毒酬。

　　上各制过，磨罗如数称，并为细末用。

　　甘露饮

　　 治症如上。

　　洞庭奴隶（即枳壳，去白，面炒） 林兰（即石斛，去芦） 芦橘叶（即枇杷叶，去毛）

　　颠勒（即天冬，去心，焙） 国老（即甘草） 羊韭（即麦冬，去心） 腐赐（即黄芩） 茵陈熟芭（即熟地）

　　诗曰：颠勒生地出洞庭，腐赐熟芭要茵陈，林兰国老生芦橘，羊韭和成甘露春。

　　上咀，每服三钱，水一盏，煎七分，食后温服。

　　消疳丸

　　 治疳生于内，面黄腹胀，潮热，便浊腹疼，及虫痛羸瘦。

　　黑金屑（即铁屑，一两，苦酒炒） 茅君散（即平胃，二两）

　　诗曰：磨积消疳丸妙绝，苦酒炒干黑金屑，茅君散和醋糊丸，空心米饮服为捷。

　　上以苦酒拌黑金屑，炒干，入茅君散和匀，用醋糊丸，空心米饮服。

　　保童丸

　　 治五疳。

　　风梭御史（即使君子，炒黑色） 散雪玉尘（即面炒黑色）

　　诗曰：五疳保童治五疳，风棱御史玉尘兼，二味各炒令黑色，米饮送下面糊丸。

　　上为末，面糊为丸，空心米饮下。

　　肥儿丸

　　 治疳瘦，进饮食，健脾胃，杀虫清积。

　　化米先生（即神曲，炒，一两一钱） 绶米带（即麦芽，六钱） 风梭御史（即使君子，净，五钱） 滴胆芝（即黄连，一两二钱） 脾家瑞气（即槟榔，二钱五分） 大通绿（即木香，二钱五分）

　　诗曰：化米先生绶米带，风梭御史滴胆芝，脾家瑞气大通绿，洗瘴丹能肥小儿。

　　上为细末，面糊为丸黍米大，空心米汤下。

　　圣饼子

　　 治走马急疳。用此能拔毒。

　　抱灵居士（即香附，去毛） 痰宫霹雳（即半夏）

　　诗曰：圣饼抱灵居士耳，痰宫霹雳两均研，鸡子清调和作饼，男左女右足心淹。

　　上二味等分为末，以鸡子清调和成饼，男左女右贴于足心，干则易之。

　　兰香散

　　 治鼻疳烂。

　　铜华精（即铜青，五分） 兰香叶（二钱） 水银腊（即经粉，二分）

　　诗曰：兰香散用兰香叶，水银腊与铜华精，能治鼻疳疮作烂，为末干敷一扫平。

　　上为细末，看疮大小干贴之。

　　药品异名括

　　大清尊者朴硝尔偷蜜珊瑚甘草名脾家瑞气内豆蔻抱灵居士香附更羽羽泽皆矾石铜华精即是铜青干胭脂做片胚子苦督邮只为黄芩痰宫霹雳当半夏大通绿染木香形蛮龙古血没药也锁眉根号曰苦参茅君宝箧苍术鲜连翘便是度厄钱颠勒羊韭天麦冬熟地生地为芭黄香影子山栀子赤铅华炼作黄丹雄黄异名黄食石麝香和作拔萃团溺中号人中白金钗石斛成林兰百虫仓即五倍子松脂化作琥珀丝独活号称两平章珠子香焚即乳香风儿肉唤大风子昆仑黄配作硫黄陈皮久曰陈贵老无声虎畏伏大黄洞庭奴隶为枳壳甘草又名国老当黄芩亦可为腐赐黑金屑即铁屑称风棱御史使君子黑面是散雪玉尘绶米带乃麦芽号神曲乃化米先生滴胆芝即是黄连诸般药品多异名


title: 幼科种痘心法要旨

dynasty: 清

author: 吴谦

text:
幼科种痘心法要旨清吴谦

　　夫痘，胎毒也。伏于有形之始，因感而发，为生人所不能免。然其发也，或染时气，或感风寒，或因饮食，或由惊恐，以病引病，为患多端，更改莫测。且其间顺吉者少，险逆者多，有千方百计而不能冀其愈于万一者，此其所以为难也。古有种痘一法，起自江右，达于京畿。究其所源，云自宋真宗时，峨眉山有神人出，为丞相王旦之子种痘而愈，遂传于世。其说虽似渺茫，然以理揆之，实有参赞化言之功，因时制宜之妙。盖正痘感于得病之后，而种痘则施于未病之先；正痘治于成病之时，而种痘则调于无病之日。自表传里，由里达表，既无诸证夹杂于其中，复有善方引导于其外，熏蒸渐染，胎毒尽出，又何虑乎为患多端，更改莫测，以致良工束手于无可如何之地耶！此诚去险履平，避危就安之良法也。然种痘一科，多口传心授，方书未载，恐后人视为虚诞之辞，相沿日久，无所考稽，使至理良法，竟置无用之地，神功湮没，岂不大可惜哉！今将种痘一法，细加研究，审度精详，纂辑成书，永垂千古，庶为种痘之津梁，咸登赤子于寿域也。

　　种痘要旨

　　尝考种痘之法，有谓取痘粒之浆而种之者；有谓服痘儿之衣而种之者；有谓以痘痂屑干吹入鼻中种之，谓之旱苗者；有谓以痘痂屑，湿纳入鼻孔种之，谓之水苗者。然即四者而较之，水苗为上，旱苗次之，痘衣多不应验，痘浆太涉残忍。故古法独用水苗，盖取其和平稳当也。近世始用旱苗，法虽快捷方式，微觉迅烈。若痘衣、痘浆之说，则断不可从。

　　夫水苗之所以善者，以其势甚和平，不疾不徐，渐次而入，既种之后，小儿无受伤之处，胎毒有渐发之机，百发百中，捷于影响，尽善尽美，可法可传，为种痘之最优者。其次则旱苗虽烈，犹与水苗之法相近，儿体壮盛，犹或可施。至若痘痂之何以为顺？选苗之何以善藏？天时之何以得正？种期之何以为吉？调摄之何以合宜？禁忌之何以如法？形气之何以可种？与痘衣痘浆之弊，一一条分缕晰，细列于后。学人必细心体阅，则中有灼见，不致有他岐之惑，庶种法既善，而成功可必矣！

　　选苗

　　苗者，痘之痂也。种痘者，全资乎此，以为胎毒之引导，关系匪轻。选苗时，宜留神细察，不可轻忽，其中有可用者，有不可用者，惟在痘之顺与不顺别之。痘之不顺者，出不尖圆，色不红润，浆不充满，所落之痂，黑暗而薄。此天人合病，内外合邪所致，即幸而得愈，亦不过良工之善为调治，非天然之美，此等痘痂，断不可用。痘之顺者，始终无夹杂之证，出则尖圆，色则红润，浆则充满，所落之痂，苍蜡光泽，肥大浓实。此得天地阴阳之正气，极顺之苗也，收而用之，效如附应。但此痂甚少，所遇无多，或不能亲其事而假手他人，亦必令彼身亲目睹方可。否则宁置而不用，切勿滥用，种者审之。

　　蓄苗

　　种痘必资于苗，而苗之所可恃者，在气之相通耳。若遇热则气泄，日久则气薄，触污秽则气不清，腑不洁则气不正，此蓄苗之法，所以不可不慎也。如遇好苗，须贮新瓷瓶内，上以物密覆之，置于洁净之所，清凉之处。其所贮之苗，在春天者，一月之痂可种。冬令严寒，四五十日之痂尚可种。盖寒则气收藏，热则气易泄，故时日有不同也。然于未收苗时，即当先与出痘之家明言其故，使彼乐从，无所疑忌。彼方肯用心收贮，不致稍有贻误也。

　　天时

　　种痘贵得天时，得其时则种，不得其时则不种。夫天时之正，莫过于春。春为万物发生之际，天气融和，不寒不热，种之则痘自随其气而发生，此正、二、三月之时，所以可种也。若交夏之后，六阳尽出地上，人之阳气亦皆外浮，暑热烁金，受病者众。斯时种痘，儿何以堪？此四、五、六月之时，所以必不可种也。至若秋令，天气清肃，收敛之时，虽遇可种之儿，而无引毒之具，此七、八、九月之时，势有不能种也。至于十月，名曰小春，虽亦可种，然斯时寒气固结，纯阴用事，不若俟冬至后一阳鼓动，借其生生之气，种之甚吉。此十月之所以可种，犹不若十一、十二月之尤可种也，然当可种之时，亦有不可种者，如春应温而反寒，夏应热而反凉，秋应凉而反热，冬应寒而反温，当其时而非其气，是天地不正之气也。常人感染则成时疫，小儿调理未遑，况敢言种痘乎？倘或遇此，只宜稍避，俟时气平定，再为议种，方保万全。亦有未种之时，天时甚正，既种之后，忽尔寒暄不时，此又人事所遇不齐，偶尔变气，出乎意外者也。则宜屋中适其寒温，顺会天时，常烧辟秽香，饮食起居，更加谨慎，可保无恙。种痘者宜详审而体察之。

　　择吉

　　下苗之日，必择成日、开日、栽种日及合天月二德日则吉。倘三者不能兼备，即成、开之日亦可。若值人神所在之日，忌不可种。

　　种痘吉日：成日开日栽种日天月二德日：正、五、九月在丙。二、六、十月在甲。三、七、十一月在壬。四、八、十二月在庚。

　　人神所在之日：十一日在鼻柱。十五日在遍身。

　　调摄

　　种痘之在调摄，最为紧要，自始至终，不可稍忽，如避寒热、慎饮食是也。天气严寒，盖覆宜温暖，勿使受寒，恐被寒气所触，则痘不得出。亦不可过于重棉叠褥，使热气壅滞，致痘不宣发。天气温暖，盖覆宜适中，恐客热与毒相并，致增烦热。亦不可轻易着单露体，使寒邪外侵，阻遏生发之气。此寒热所以贵得其平也。人之气血，必藉饮食生化，痘之始终，全赖贵此。若饮食亏少，气血何所资助乎？但不可过甚，若过饮，则饮停不化津液；过食，则食滞必生痰热。所以吮乳之儿，不多乳、不阙乳；能食之儿，勿餐辛热炙爆，勿啖粘硬生冷，勿恣意茶水，勿使饮凉浆，食不过饱，亦不过饥，此饮食所以贵得其平也，至于寒热饮食之外。凡举止动作，既不可任意骄纵，亦不可过于拂逆，惟在调摄之人，耐其性情，兢兢业业，善为保护。不但慎于既种之后，且当慎于未种之先；不但慎之见苗之初，尤当慎之落痂之后。种痘者，宜谆谆告诫，务期详细，使彼知关系匪轻，心存谨慎，如法调摄，始保万全。倘稍有不谨，以致小儿或为寒热所侵，或为饮食所伤，咎将谁诿乎？此不知调摄者，所以断不可与种也。

　　禁忌

　　种痘之家，房中最要洁净，切忌冲犯。最喜明亮，不可幽暗。择老成耐事之人，经过小儿出痘者，令其调护，不离左右。一切禁忌，俱当谨遵。勿詈骂呼怒，勿言语惊慌，勿对梳头，勿对搔痒，勿嗜酒，勿歌乐。凡房中淫液气，妇人经候气，腋下狐臭气，行远劳汗气，误烧头发气，误烧鱼骨气，吹灭灯烛气，硫磺柴烟气，葱蒜醉酒气，沟渠污浊气，悉宜避之。更当预嘱其左右之人，倘值迅雷、烈风、豪雨之变，大宜安定，勿使儿惊，其伸帐宜谨，盖覆宜密，切勿暴动生风。

　　常烧避秽香，以避偶尔不正之气。再令人谨伺其门，不许生人往来，许僧、道、师、巫、孝服之人入室。以上禁忌，一一遵守则吉，稍有疏忽，每至败事。种痘者切宜谆谆告诫之。

　　辟秽香

　　南苍术（半斤） 川大黄（四两）

　　上锉细片，炉中烧之，不可间断。

　　可种

　　小儿面部红润，精采明亮透达，印堂、山根、年寿、眼下、口角无青暗之色。 两目黑白分明，视瞻平正，愈看愈有神气精光。囟不陷、不填。头不解颅。鼻孔不小。

　　气清不浊。声音清亮。 天柱骨正，颈不歪斜。骨肉相称，又宜紧束，肥不见肉，瘦不露骨。小便远而长，肾囊紧小，微带紫黑色，如荔枝壳。 身无癫癣疮疥。 项元结核。 腹无积聚， 形气充实。 精神强健。 脏腑调顺。脉息和平。 以上皆可种。

　　不可种

　　小儿面色青白，或黧黑、痿黄，无喜色，无精采。两目黑多白少，白睛带青色，视瞻歪斜，暗昧无神。 囟陷囟填。 解颅。 囟不合。 五软。 五硬。 龟胸。 龟背。

　　鹤膝。 鼻孔小。 气浊。 声音不亮、不长，肉不束，骨松如发面样。 身体瘦无肉。 身有癣、疮疥。 腹有疳积。 项有结核。 病后元气未复。素有惊痫之证。

　　失乳之后。 气血不足。脾胃虚弱。 精神倦怠。 脉不和平。 以上皆不可种。

　　凡小儿父母，行事疏忽，不知调摄，不听禁忌，不信医药，过于溺爱骄纵者，亦断不可与种。

　　水苗种法

　　种痘之时，要细阅小儿气血冲和，脏腑均平，内无痰热食积所伤，外无六淫之气相侵，方可用上好痘痂种之。一岁者，用二十余粒。三四岁者，用三十余粒，置于净瓷钟内，以柳木作杵，碾为细末，以净水滴三五点入钟内，春温用，冬热用。干则再加水几点，总以调匀为度，不燥不湿。用新棉些须摊极薄片，裹所调痘屑在内，捏成枣核样，以红线拴定，仍留寸许，长则剪去。将苗纳入鼻孔，分男左、女右，不可离人，时时看守。

　　倘小儿用手拈弄，急禁止之。或被嚏出，急将苗塞鼻内，不可稍缓，恐泄苗气。下苗后必六个时辰为度，然后取出。如遇天气严寒，多留数刻；若遇时令和暖，早取数刻亦可，要在临时斟酌。痘苗取出之后，其苗气渐次而入，传遍五脏。至七日始发热，发热三日而苗见，见苗三日而出齐，出齐三日而灌浆，浆足三日而回水结痂，大功成矣！

　　五脏传送之理

　　鼻者，肺之外窍也。水苗种法，以苗塞鼻中，其气先传于肺；肺主皮毛，肺传于心；心主血脉，心传于脾；脾主肌肉，脾传于肝；肝主筋，肝传于肾。肾主骨，痘毒藏骨髓之内。感苗气而发，其毒自骨髓尽达于筋，肾脏之毒解矣；自筋尽达于肌肉，肝脏之毒解矣；自肌肉尽达于血脉，脾脏之毒解矣；自血脉尽达于皮毛，心脏之毒解矣；自皮毛尽达于颗粒，肺脏之毒解矣。五脏之毒层递而解，然后毒化浆成，收靥落痂。此种痘传送之次序也，不可不知。

　　旱苗种法

　　旱苗种法，用银管约长五六寸，曲其颈，碾痘痂极细，纳于管端。按男左、女右，对准鼻孔吹入之，至七日而亦发热。今时多用此法，盖取其简便捷入，不致脱落而有透泄苗气之患也。第恐后人用之不善，轻吹之则不骤入，重吹之则迅烈难当。且恐流涕过多，苗随涕去，往往不验。今欲垂法后世，当取其法之和平稳当万全者，而则效之。此所以独取于水苗也。

　　痘衣种法

　　小儿出痘者，当长浆浆足之时，则彼痘气充盛，取其贴身里衣，与未出痘之儿女服之，服二三日，夜间亦不脱下，至九日、十一日始发热，此乃衣传。然恐气薄不透，多有不热不出，其法不灵，故不可用。

　　痘浆种法

　　择小儿出痘之顺者，取其痘浆以棉拭之，分男左、女右，塞入鼻中，亦能发痘。但取痘浆之时，不令本家知觉，捏破痘浆，盗以作种，使彼真气宣泄，毒不能解，此忍心害理不仁之事也。同志者切宜深恶而痛绝之，又岂可尤而效之也哉！

　　信苗

　　种痘发热以前，小儿面部上忽出颗粒似痘，名曰信苗，此痘之将发毒瓦斯之标也。色红而软，听之自消。若红紫坚硬，有如鱼目者，急以银针挑破，上以二圣散则无虞。

　　二圣散

　　明雄黄紫草（各等分）

　　共碾为细末，用油胭脂调上。

　　补种

　　下苗后，宜令亲切之人左右看守，恐他人用心之不慎也。若视为泛常，看守疏忽，恐小儿恶其苗塞鼻中，不时捏出，使苗气一泄，种多不验。所以种而不发者亦有之也。然或小儿五内壮实，不受苗气，艰于传进，不发者亦有之。更有胎毒深邃，潜藏内蓄，虽苗气传至，不能引出，不发者亦有之。俱当俟逾十一日为度，过此不发，然后察天时和顺，再为补种之亦可。

　　自出

　　种痘以七日为期。五脏传遍始发热者，常也。或有至九日、十一日而发者，此传送迟慢之故，亦无足虑。若发热于五日以前，此时苗气尚未传至，其毒何由而发？必因种后适逢天行时气，小儿感染而成。是乃自出之痘，非关苗气出引者。种痘者不可不知，要当于未种之时，预为申明其说焉。

　　治法

　　种痘乃引毒达表，乘儿安宁无病之时，事属顺吉，又何言治。然恐痘家过于溺爱，起居不谨，饮食不节，此病所由生也，故治法亦所不免。当悉照治正痘之法，治之可也。


title: 脏腑虚实标本用药式

dynasty: 金

author: 张元素

text:
脏腑虚实标本用药式

　　标本阴阳

　　李杲说；治病的医者，当知标本。以身体而论，外为标、内为本；阳为标，阴为本。故六腑属阳为标，五脏属阴为本；脏腑在内为本，十二经络在外为标。而脏腑阴阳气血经络又各有标本之分。以病而论，先受为本，后传为标。故百病必先治其本，后治其标。否则邪气滋甚，其病益蓄。纵先生轻病，后生重病，亦先治其轻，后治其重，则邪气乃伏。有中满及病大小便不利，则无问先后标本，必先治满及大小便，为其急也。故曰缓则治其本，急则治其标。又从前来者为实邪，后来者为虚邪。实则泻其子，虚则补其母。假如肝受心火，为前来实邪，当于肝经刺荥穴以邪心火，为先治其本；于心经刺荣穴邪心火，为后治其标。用药则入肝之药为引，用泻心之药为君。经云本而标之，先治其本，后治其标是也。又如肝受肾水为虚邪，当于肾经刺井穴以补肝木，为先治其标；后于肝经刺合穴以泻肾水，为后治其本。用药则入肾之药为引，补肝之药为君/经云标而本之，先治其标，后治其本是也。

　　升降浮沉

　　李杲说；药有升降浮沉化，生长收藏成，以配四时，春升夏浮，秋收冬藏，土居中化。是以味薄者升而生，气薄者降而收，气厚者浮而长，味厚者沉而藏，气味平者化而成。但言补之以辛、甘、温、热及气味之薄者，即助春夏之升浮，便是泻秋冬收藏之药。在人之身，肝心是矣。但言补之以酸、苦、咸、寒及气味之厚者，即助秋冬之降沉，便是泻春夏生长之药也。在人之身，肺肾是矣。淡味之药，渗既为升，泄既为降，佐使诸药者也。用药者，循此则升，逆此则死，纵令不死，亦危围矣。王好古约：升而使之降，须知仰也，沉而使之浮，须知载也。辛散也，而行之也横；甘缓也，而行之也上；苦泄也，而行之也下；酸收也，其，睦缩；咸软也，其性舒，其不同如此。鼓掌成声，沃火成佛，二物相和，其变可轻用哉。本草不言淡味、凉气、亦缺文也。

　　味薄者升：甘平、辛平、辛微温、微苦平之药是也。

　　气薄者降：甘寒、甘凉、甘淡寒凉、酸温、酸平、咸平之药是也。

　　气厚者浮：甘热、辛热之药是也。

　　味厚者沉：苦寒、咸寒之药是也。

　　气味平者，兼四气四味；甘平、甘温、甘凉、甘辛平、甘微苦平之药也。

　　李时珍说；酸咸无升，甘辛无降，寒无浮，热无沉，其性然也。而升者引之以咸寒，则沉而直达下焦；沉者引之以酒，则浮而上至巅顶，此非窥天地之奥而造化之权者，不能至此。一物之中，有根升梢降，生升熟降，是升降在物亦在人也。

　　四时用药例

　　溲而便脓血者。小肠泄也。脉若五至以上洪大者。宜以七宣丸。脉平和者。立秋至春分宜香连丸。春分至立秋宜芍药柏皮丸。四时皆宜加减平胃散。如有七宣丸证候者。亦宜服此药。去其余邪。兼平胃气。

　　【芍药柏皮丸】芍药黄柏（各等分）

　　上为末。醋糊丸如桐子大。每服五七十丸。温米饮送下。食前。

　　【加减平胃散】经云。四时皆以胃气为本。久下血则脾胃虚损。而血不流于四肢。却入于胃中而为血痢。宜服此滋养脾胃。

　　木香槟榔（各三钱） 白术浓朴（制）

　　陈皮（各一两） 甘草（七钱） 人参黄连白茯苓阿胶（炒） 桃仁（各半两）

　　上十一味为末。每服五钱。水二盏。生姜三片。枣子一个。煎至一盏。去渣。温服无时。

　　加减法 ○血多加桃仁。○气不下后重。加槟榔、木香。脓多加阿胶。○腹痛加官桂、芍药、甘草。○湿多加白术。○脉洪大加大黄。○热泄加黄连。○小便涩加茯苓、泽泻。

　　【黄连阿胶丸】治痢。

　　阿胶（碎炒。一两） 黄连（三两） 茯苓（二两）

　　上各为末。以水调阿胶末。为丸桐子大。每服三十丸。温水下。食前服。

　　【诃黎勒丸】治休息痢日夜无度。腥臭不可近。脐腹撮痛。诸药不效者。

　　诃子（去核半两） 母丁香（三十个） 椿根白皮（一两）

　　上为末。醋糊丸如桐子大。每服五十丸。陈米饮送下。空心食前。

　　【鞠丸】治中风或中风湿。脏腑滑泻。

　　附子芎白术神曲（各等分）

　　上四味为末。面糊丸如桐子大。每服三五十丸。温米饮送下。此药亦治飧泄甚妙。素问云。春伤于风。夏必飧泄。米谷不化。盖春木旺。肝生风邪。淫于脾经。夏饮冷当风。故多飧泄也。

　　【陈曲丸】磨积止泻痢。治腹中冷疼。

　　陈曲（一两半） 官桂人参干姜白术当归甘草（炙） 浓朴（各半两）

　　上八味为末。炼蜜丸如桐子大。每服三五十丸。温酒或淡醋汤任下。食前。日二服。

　　【曲术丸】治时暑暴泻。壮脾温胃。及治饮食所伤。胸膈痞闷。

　　神曲（炒） 苍术（泔浸一宿。炒。各等分）

　　上为细末。面糊丸桐子大。每服三十丸。温米饮下。不拘时。

　　【胃风汤】治风冷虚气。入客肠胃。水谷不化。泄泻注下。腹痛虚满。肠鸣疼痛。及肠胃湿毒。下如豆汁。或下瘀血。

　　白术川芎白芍药人参当归官桂茯苓（各等分）

　　上七味锉。每服二钱。水一盏。粟米百粒。同煎至七分。热服。室心食前。量小儿加减服之。

　　【当归和血散】治肠癖下血。及湿毒下血。

　　升麻当归身（各一钱） 槐花青皮熟地黄白术（各六分） 川芎荆芥（各四钱）

　　上八味为末。每服二钱。清米饮调下。空心食前。

　　六腑六脏用药气味补泻

　　内容：肝、胆（温补凉泻。辛补酸泻。）心、小肠（热补寒泻。咸补甘泻。）

　　肺、大肠（凉补温泻。酸补辛泻。）肾、膀胱（寒补热泻。苦补咸泻。）

　　脾、胃（温热补，寒凉泻，各从其宜。甘补苦泻。）三焦、命门（同心。）

　　张元素曰：五脏更相平也。一脏不平，所胜平之。故云：安谷则昌，绝谷则亡。

　　水去则营散，谷消则卫亡，神无所居。故血不可不养，卫不可不温。血温气和，营卫乃行，常有天命。

　　五脏五味补泻

　　肝苦急，急食甘以缓之”；“心苦缓，急食酸以收之”；“脾苦湿，急食苦以燥之”；“肺苦气上逆，急食苦以泻之”；“肾苦燥，急食辛以润之”；“肝欲散，急食辛以散之，用辛补之，酸泻之”；“心欲软，急食咸以软之，用咸补之，甘泻之”；“脾欲缓，急食甘以缓之，用苦泻之，甘补之”；“肺欲收，急食酸以收之，用酸补之，辛泻之”；“肾欲坚，急食苦以坚之，用苦补之，咸泻之”

　　内容：

　　肝苦急，急食甘以缓之（甘草），以酸泻之（赤芍药），实则泻子（甘草）。

　　欲散，急食辛以散之（川芎），以辛补之（细辛），虚则补母

　　心苦缓，急食酸以收之（五味子），以甘泻之（甘草、参、 ），实则泻子（甘草）。

　　欲软，急食咸以软之，用咸补之，甘泻之

　　脾苦湿，急食苦以燥之（白术），以苦泻之（黄连），实则泻子（桑白皮）。欲缓，急食甘以缓之（炙甘草），以甘补之（人参），虚则补母

　　肺苦气上逆，急食苦以泄之（诃子），以辛泻之（桑白皮），实则泻子（泽泻）。

　　欲收，急食酸以收之（白芍药），以酸补之（五味子），虚则补母（五味子）。

　　肾苦燥，急食辛以润之（黄柏、知母），以咸泻之（泽泻），实则泻子（芍药）。

　　欲坚， 急食苦以以坚之，用苦补之，咸泻之

　　张元素曰：凡药之五味，随五脏所入而为补泻，亦不过因其性而调之。酸入肝，苦入心，甘入脾，辛入肺，咸入肾。辛主散，酸主收，甘主缓，苦主坚，咸主软。辛能散结润燥，致津液，通气；酸能收缓敛散；甘能缓急调中；苦能燥湿坚软；咸能软坚；淡能利窍。李时珍曰：甘缓、酸收、苦燥、辛散、咸软、淡渗，五味之本性，一定而不变者也；其或补或泻，则因五脏四时而迭相施用者也。温、凉、寒、热，四气之本性也；其于五脏补泻，亦迭相施用也。此特洁古张氏因《素问》饮食补泻之义，举数药以为例耳，学人宜因意而充之。

　　脏腑虚实标本用药式

　　内容：肝藏魂，属木。胆火寄于中。主血，主目，主筋，主呼，主怒。

　　本病：诸风眩晕，僵仆强直，惊痫，两胁肿痛，胸肋满痛，呕血，小腹疝痛瘕，女人

　　经病。

　　标病：寒热疟，头痛吐涎，目赤面青，多怒，耳闭颊肿，筋挛卵缩，丈夫疝，女人少

　　腹肿痛、阴病。

　　有余泻之泻子甘草行气（香附芎瞿麦牵牛青橘皮）

　　行血（红花鳖甲桃仁莪术京三棱穿山甲大黄水蛭虻虫苏木牡丹皮）

　　镇惊（雄黄金箔铁落真珠代赭石夜明砂胡粉银箔铅丹龙骨石决明）

　　搜风（羌活荆芥薄荷槐子蔓荆子白花蛇独活防风皂荚乌头白附子僵蚕蝉蜕）

　　不足补之

　　补母（枸杞杜仲狗脊熟地黄苦参萆阿胶菟丝子）

　　补血（当归牛膝续断白芍药血竭没药芎 ）

　　补气（天麻柏子仁白术菊花细辛密蒙花决明谷精草生姜）

　　本热寒之

　　泻木（芍药乌梅泽泻）

　　泻火（黄连龙胆草黄芩苦茶猪胆）

　　攻里（大黄）

　　标热发之

　　和解（柴胡半夏）

　　解肌（桂枝麻黄）

　　心藏神，为君火。包络为相火，代君行令。主血，主言，主汗，主笑。

　　本病：诸热瞀螈，惊惑谵妄烦乱，啼笑骂詈，怔忡健忘，自汗，诸痛痒疮疡。

　　标病：肌热畏寒战栗，舌不能言，面赤目黄，手心烦热，胸胁满痛，引腰背、肩胛、肘臂。

　　火实泻之

　　泻子（黄连大黄）

　　气（甘草人参赤茯苓木通黄柏）

　　血（丹参牡丹生地黄玄参）

　　镇惊（朱砂牛黄紫石英）

　　神虚补之

　　补母（细辛乌梅酸枣仁生姜陈皮）

　　气（桂心泽泻白茯苓茯神远志石菖蒲）

　　血（当归乳香熟地黄没药）

　　本热寒之

　　泻火（黄芩竹叶麦门冬芒硝炒盐）

　　凉血（地黄栀子天竺黄）

　　标热发之

　　散火（甘草独活麻黄柴胡龙脑）

　　脾藏意，属土，为万物之母。主营卫，主味，主肌肉，主四肢。

　　本病：诸湿肿胀，痞满噫气，大小便闭，黄胆痰饮，吐泻霍乱，心腹痛，饮食不化。

　　标病：身体肿，重困嗜卧，四肢不举，舌本强痛，足大趾不用，九窍不通，诸痉项强。

　　土实泻之

　　泻子（诃子防风桑白皮葶苈）

　　吐（豆豉栀子萝卜子常山瓜蒂郁金齑汁藜芦苦参赤小豆盐汤苦茶）

　　下（大黄芒硝青礞石大戟甘遂续随子芫花）

　　土虚补之

　　补母（桂心茯苓）

　　气（人参黄升麻葛根甘草陈橘皮藿香葳蕤缩砂仁木香扁豆）

　　血（白术苍术白芍药胶饴大枣干姜木瓜乌梅蜂蜜）

　　本湿除之

　　燥中宫（白术苍术橘皮半夏吴茱萸南星草豆蔻白芥子）

　　洁净府（木通赤茯苓猪苓藿香）

　　标湿渗之

　　开鬼门（葛根苍术麻黄独活）

　　肺藏魄，属金，总摄一身元气。主闻，主哭，主皮毛。

　　本病：诸气郁，诸痿喘呕，气短，咳嗽上逆，咳唾脓血，不得卧，小

　　不禁。

　　标病：洒淅寒热，伤风自汗，肩背痛冷， 臂前廉痛。

　　气实泻之

　　泻子（泽泻葶苈桑白皮地骨皮）

　　除湿（半夏白矾白茯苓薏苡仁木瓜橘皮）

　　泻火（粳米石膏寒水石知母诃子）

　　通滞（枳壳薄荷干生姜木香浓朴杏仁皂荚桔梗紫苏梗）

　　气虚补之

　　补母（甘草人参升麻黄山药）

　　润燥（蛤蚧阿胶麦门冬贝母百合天花粉天门冬）

　　敛肺（乌梅粟壳五味子芍药五倍子）

　　本热清之

　　清金（黄芩知母麦门冬栀子沙参紫菀天门冬）

　　本寒温之

　　温肺（丁香藿香款冬花檀香白豆蔻益智缩砂糯米百部）

　　标寒散之

　　解表（麻黄葱白紫苏）

　　肾藏志，属水，为天一之源。主听，主骨，主二阴。

　　本病：诸寒厥逆，骨痿腰痛，腰冷如冰，足肿寒，少腹满急疝瘕，大便闭泄，吐利腥秽

　　标病：发热不恶热，头眩头痛，咽痛舌燥，脊股后廉痛。

　　水强泻之

　　泻子（大戟牵牛）

　　泻腑（泽泻猪苓车前子防己茯苓）

　　水弱补之

　　补母（人参山药）

　　气（知母玄参补骨脂砂仁苦参）

　　血（黄柏枸杞熟地黄锁阳肉苁蓉山茱萸阿胶五味子）

　　本热攻之

　　下（伤寒少阴证，口燥咽干，大承气汤。）

　　寒温之

　　温里（附子干姜官桂蜀椒白术）

　　标寒解之

　　解表（麻黄细辛独活桂枝）

　　标热凉之

　　清热（玄参连翘甘草猪肤）

　　命门为相火之原，天地之始，藏精生血，降则为漏，升则为铅，主三焦元气。

　　本病：前后癃闭，气逆里急，疝痛奔豚，消渴膏淋，精漏精寒，赤白浊，溺血，崩中带

　　漏。

　　火强泻之

　　泻相火（黄柏知母牡丹皮地骨皮生地黄茯苓玄参寒水石）

　　火弱补之

　　益阳（附子肉桂益智子破故纸沉香川乌头硫黄天雄乌药阳起石

　　舶茴香胡桃巴戟天丹砂当归蛤蚧覆盆）

　　精脱固之

　　涩滑（牡蛎芡实金樱子五味子远志山茱萸蛤粉）

　　三焦为相火之用，分布命门元气，主升降出入，游行天地之间，总领五脏六

　　腑营卫经络内外上下左右之气，号中清之府。上主纳，中主化，下主出。

　　本病：诸热瞀螈，暴病暴死暴喑，躁扰狂越，谵妄惊骇，诸血溢血泄，诸气逆冲上，诸疮疡痘疹瘤核。

　　上热则喘满，诸呕吐酸，胸痞胁痛，食饮不消，头上出汗。

　　中热则善饥而瘦，解中满，诸胀腹大，诸病有声，鼓之如鼓，上下关格不通，霍乱吐利。

　　下热则暴注下迫，水液混浊，下部肿满，小便淋沥或不通，大便闭结下痢。

　　上寒则吐饮食痰水，胸痹，前后引痛，食已还出。

　　中寒则饮食不化，寒胀，反胃吐水，湿泻不渴。

　　下寒则二便不禁，脐腹冷，疝痛。

　　标病：恶寒战栗，如丧神守，耳鸣耳聋，嗌肿喉痹，诸病肿

　　不用。

　　实火泻之

　　汗（麻黄柴胡葛根荆芥升麻薄荷羌活石膏）

　　吐（瓜蒂沧盐齑汁）

　　下（大黄芒硝）

　　虚火补之

　　上（人参天雄桂心）

　　中（人参黄丁香木香草果）

　　下（附子桂心硫黄人参沉香乌药破故纸）

　　本热寒之

　　上（黄芩连翘栀子知母玄参石膏生地黄）

　　中（黄连连翘生地石膏）

　　下（黄柏知母生地石膏牡丹地骨皮）

　　标热散之

　　解表（柴胡细辛荆芥羌活葛根石膏）

　　胆属木，为少阳相火，发生万物，为决断之官，十一脏之主（主同肝）。

　　本病：口苦，呕苦汁，善太息，澹澹如人将捕状，目昏不眠。

　　标病：寒热往来， 疟，胸胁痛，头额痛，耳痛鸣聋，瘰结核

　　实火泻之

　　泻胆（龙胆牛膝猪胆生蕤仁生酸枣仁黄连苦茶）

　　虚火补之

　　温胆（人参细辛半夏炒蕤仁炒酸枣仁当归地黄）

　　本热平之

　　降火（黄芩黄连芍药连翘甘草）

　　镇惊（黑铅水银）

　　标热和之

　　和解（柴胡芍药黄芩半夏甘草）

　　胃属土，主容受，为水谷之海。（主同脾）。

　　本病：噎膈反胃，中满肿胀，呕吐泻痢，霍乱腹痛，消中善饥，不消食，伤饮食，胃管当心痛，支两胁。

　　标病：发热蒸蒸，身前热，身前寒，发狂谵语，咽痹，上齿痛，口眼斜，鼻痛鼽衄赤。

　　胃实泻之

　　湿热（大黄芒硝）

　　饮食（巴豆神曲山楂阿魏砂郁金三棱轻粉）

　　胃虚补之

　　湿热（苍术白术半夏茯苓橘皮生姜）

　　寒湿（干姜附子草果官桂丁香肉豆蔻人参黄 ）

　　本热寒之

　　降火（石膏地黄犀角黄连）

　　标热解之

　　解肌（升麻葛根豆豉）

　　大肠属金，主变化，为传送之官。

　　本病：大便闭结，泄痢下血，里急后重，疽痔脱肛，肠鸣而痛。

　　标病：齿痛喉痹，颈肿口干，咽中如核，鼽衄目黄，手大指次指痛，宿食发热寒栗。

　　肠实泻之

　　热（大黄芒硝桃花牵牛巴豆郁李仁石膏）

　　气（枳壳木香橘皮槟榔）

　　肠虚补之

　　气（皂荚）

　　燥（桃仁麻仁杏仁地黄乳香松子当归肉苁蓉）

　　湿（白术苍术半夏硫磺）

　　陷（升麻葛根）

　　脱（龙骨白垩诃子粟壳乌梅白矾赤石脂禹余粮石榴皮）

　　本热寒之

　　清热（秦艽槐角地黄黄芩）

　　本寒温之

　　温里（干姜附子肉豆蔻）

　　标热散之

　　解肌（石膏白芷升麻葛根）

　　小肠主分泌水谷，为受盛之官。

　　本病：大便水谷利，小便短，小便闭，小便血，小便自利，大便后血，小肠气痛，宿食

　　夜热旦止。

　　标病：身热恶寒，嗌痛颔肿，口糜耳聋。

　　实热泻之

　　气（木通猪苓滑石瞿麦泽泻灯草）

　　血（地黄蒲黄赤茯苓栀子牡丹皮）

　　虚寒补之

　　气（白术楝实茴香砂仁神曲扁豆）

　　血（桂心延胡索）

　　本热寒之

　　降火（黄柏黄芩黄连连翘栀子）

　　标热散之

　　解肌（ 本羌活防风蔓荆）

　　膀胱主津液，为胞之府，气化乃能出，号州都之官，诸病皆干之。

　　本病：小便淋沥，或短数，或黄赤，或白，或遗失，或气痛。

　　标病：发热恶寒，头痛，腰脊强，鼻窒，足小指不用。

　　实热泻之

　　泄火（滑石猪苓泽泻茯苓）

　　下虚补之

　　热（黄柏知母）

　　寒（桔梗升麻益智乌药山茱萸）

　　本热利之

　　降火（地黄栀子茵陈黄柏牡丹皮地骨皮）

　　标寒发之

　　发表（麻黄桂枝羌活苍术防己黄木贼）

　　同一温性药，有辛温（苏叶，生姜），酸温（五味子，山萸肉），甘温（党参，白术），苦温（苍术，厚朴），咸温（蛤蚧，肉苁蓉）的不同；

　　同一种辛味药，有辛寒（浮萍），辛凉（薄荷），辛温（半夏），辛热（附子），辛平（佩兰）的不同。